کوئٹہ (مانیٹرنگ ڈیسک) بلوچستان ہائیکورٹ 10 میکو قومی مالیاتی کمیشن (این ایف سی) نا ٹہیفنگ نا 12 مئی 2020 نا نوٹیفکیشن ءِ کالعدم قرار تس، بلوچستان ہائیکورٹ اٹ این ایف سی نا تشکیل نا بابت کامران مرتضیٰ ایڈووکیٹ و ساجد ترین ایڈووکیٹ درخواست دائر کریسر، ہائیکورٹ ہندا درخواست آتیا فیصلہ بنفے ہرانا رداٹ این ایف سی نا 12 مئی نا نوٹیفکیشن کالعدم قرار تننگانے۔ فیصلہ ٹی عدالت پارینے کہ این ایف سی کن باسک آتا تقرری و قواعد و ضوابط آئین نا رداٹ اف وخت اس کہ گورنر بلوچستان صوبائی حکومت نا سفارش آ پوسکنو باسک اس پن کے۔ جسٹس جمال مندوخیل نا حکم اٹ پارینے کہ حکومت این ایف سی ایوارڈ نا تشکیل و اوکان پد نا گام گیج آتے آرٹیکل 160 نا روح نا رداٹ تخے۔
